**A szakképző hellyé minősítés feltételei**

1. Teljes körű minősítést kaphat a szakképzés egész időtartamára és valamennyi elemének teljesítésére az a képzőhely:
* ahol a szakképzést vezető oktató az adott szakterületen legalább 5 éve megszerzett szakképesítéssel és tudományos minősítéssel, vagy legalább 10 éve megszerzett szakképesítéssel rendelkezik;
* ahol a szakképzést végző oktató az adott szakterületen legalább 5 éve megszerzett szakképesítéssel rendelkezik;
* amely a betegforgalmi és beteg-összetételi/vizsgálat összetételi adatok alapján alkalmas a teljes szakképzési program vagy legalább annak 75%-a oktatására, azzal, hogy a fennmaradt 25% oktatása az egyetem által kijelölt más szakképző hellyé minősített képzőhelyen történik;
* amely rendelkezik belső minőségbiztosítási rendszerrel;
* ahol (az adott szakterületre vonatkozó) hazai és nemzetközi irodalom, továbbá a szükséges oktatási infrastruktúra a jelölt számára hozzáférhető módon rendelkezésre áll; valamint
* ahol rendszeres tudományos tevékenységet végeznek.
1. Részkörű minősítést kaphat a szakképzés egyes elemeinek teljesítésére az a képzőhely:
* ahol a szakképzést vezető oktató az adott szakterületen legalább 5 éve megszerzett szakképesítéssel rendelkezik;
* amely a betegforgalmi és beteg-összetételi/vizsgálat összetételi adatok alapján alkalmas a szakképzési program egyes elemeinek oktatására;
* ahol a szakma műveléséhez szükséges kapcsolódó szakterületek és diagnosztikai részlegek az oktatott terület kívánalmainak megfelelően rendelkezésre állnak;
* amely rendelkezik belső minőségbiztosítási rendszerrel; valamint
* ahol (az adott szakterületre vonatkozó) hazai és nemzetközi irodalom, továbbá a szükséges oktatási infrastruktúra (részletezés szükséges szakképesítésenként a szakképzés vezetőitől) a jelölt számára hozzáférhető módon rendelkezésre áll; valamint
* ahol az oktató és az egyetem között rendszeres szakmai kapcsolat áll fenn.

Újonnan bevezetett szakképesítések esetében az 1. és 2. pontban felsorolt rendelkezéseket a szakképzés bevezetésétől számított 8. év elteltét követően kell alkalmazni, azzal, hogy ezen időpontig is a szakképzést vezető és végző oktatónak megfelelő szakképesítéssel rendelkeznie kell.

Feladat:

* szakképesítésenkénti hazai és nemzetközi irodalom meghatározása (minimum szint felállítása)
* oktatási infrastruktúra szakképesítésenkénti meghatározása
* oktató-egyetem közötti kapcsolat meghatározása
* teljes körű esetben meghatározni, hogy milyen tudományos tevékenység az elvárt
* a graduális képzésben elvártak különválasztása/meghatározása

Felelős: dékán, grémiumok

Javasolt határidő: 2017. június 30.